[pic] | EUROPA-KOMMISSIONEN |

Bruxelles, den 21.12.2009

KOM(2009)696 endelig

RAPPORT FRA KOMMISSIONEN

ANDEN ÅRSRAPPORT OM GENNEMFØRELSEN AF DEN EUROPÆISKE FISKERIFOND (2008)

SEK(2009)1714

INDHOLDSFORTEGNELSE

RAPPORT FRA KOMMISSIONEN ANDEN ÅRSRAPPORT OM GENNEMFØRELSEN AF DEN EUROPÆISKE FISKERIFOND (2008) 1

1. INDLEDNING 4

2. ÅRSRAPPORT 2008 4

2.1. De vigtigste udviklingstendenser og udfordringer i forbindelse med OP'ernes gennemførelse (artikel 68, stk. 2, i EFF) 4

2.1.1. Den Europæiske Fiskerifonds gennemførelse i de enkelte medlemsstater 4

2.1.2. Kommissionens budgetgennemførelse 6

2.2. Koordination af EFF med strukturfondene og Den Europæiske Landbrugsfond for Udvikling af Landdistrikterne (ELFUL) 6

2.3. Teknisk bistand 7

2.3.1. Medlemsstaternes udnyttelse af budgettet for teknisk bistand 7

2.3.2. Kommissionens udnyttelse af budgettet for teknisk bistand 7

2.4. Status over revisionsstrategier, forvaltnings- og kontrolsystemer og årlige kontrolrapporter 8

2.5. Oplysninger meddelt i overensstemmelse med åbenhedsinitiativet 8

3. ANVENDELSE AF OMSTRUKTURERINGSFORORDNINGEN (FORORDNING (EF) NR. 744/2008) 9

3.1. Baggrund 9

3.2. Gennemførelse 9

3.2.1. Generelle foranstaltninger (artikel 5-10 i omstruktureringsforordningen) 9

3.2.1.1. Midlertidigt ophør med fiskeri, jf. artikel 6 9

3.2.1.2. Investeringer om bord på fiskerfartøjer, jf. artikel 7 9

3.2.1.3. Socioøkonomisk kompensation, jf. artikel 8 9

3.2.1.4. Kollektive aktioner, jf. artikel 9, og pilotprojekter, jf. artikel 10 10

3.2.2. Undtagelsesforanstaltninger for flåder omfattet af flådejusteringsordninger (artikel 11-17 i omstruktureringsforordningen) 10

3.2.3. Delvis oplægning (artikel 17) 11

3.2.4. Finansielle bestemmelser (artikel 20) 11

3.2.5. Revision (artikel 13, stk. 2) 11

3.3. Indledende vurdering 11

4. EFF-GENNEMFØRELSESTABELLER 13

4.1. TABEL I: FINANSIEL GENNEMFØRELSE I KONVERGENSOMRÅDER 13

4.2. TABEL II: FINANSIEL GENNEMFØRELSE I IKKEKONVERGENSOMRÅDER 15

4.3. TABEL III: FINANSIEL GENNEMFØRELSE I KONVERGENS- OG IKKEKONVERGENSOMRÅDER 17

4.4. TABEL IV: OPERATIONELLE PROGRAMMER VEDTAGET AF KOMMISSIONEN I 2008 19

4.5. TABEL V: EFF-MIDLER PR. PRIORITERET AKSE OG PR. MEDLEMSSTAT 20

INDLEDNING

Den Europæiske Fiskerifond (EFF) trådte i kraft den 1. januar 2007. Den dækker programmeringsperioden 2007-2013 og afløser Det Finansielle Instrument til Udvikling af Fiskeriet (FIUF)[1].

Efter artikel 68 i EFF-forordningen[2] skal Kommissionen senest den 31. december hvert år sende Europa-Parlamentet, Rådet, Det Europæiske Økonomiske og Sociale Udvalg og Regionsudvalget en rapport om den faktiske gennemførelse af EFF. Rapporten skal baseres på Kommissionens gennemgang og vurdering af medlemsstaternes årsrapporter og andre foreliggende oplysninger.

Indholdet af den første årsrapport for 2007 var begrænset, idet der ved udgangen af 2007 kun var vedtaget 19 (ud af 26) operationelle programmer (OP'er). De resterende 7 OP'er blev vedtaget i sidste halvdel af 2008. På grund af OP'ernes sene vedtagelse havde Kommissionen ved udgangen af 2008 kun godkendt meget få forvaltnings- og kontrolsystemer og revisionsstrategier. Der deraf følgende lave gennemførelsesprocent gør, at Kommissionen i sin rapport om EFF-gennemførelsen for 2008 koncentrerer sig mere om den måde, som OP'erne er programmeret på, end på den faktiske gennemførelse, som fortsat var begrænset på det pågældende tidspunkt.

Den lave gennemførelsesprocent kan også skyldes en række medlemsstaters omprogrammeringsbestræbelser med henblik på kunne gennemføre det midlertidigt særlige initiativ i Rådets forordning (EF) nr. 744/2008, i det følgende benævnt omstruktureringsforordningen[3], som Rådet vedtog den 24. juli 2008. Efter artikel 22 i sidstnævnte forordning skal Kommissionen aflægge rapport til Europa-Parlamentet og Rådet om gennemførelsen af de foranstaltninger, der er fastsat i denne forordning, senest den 31. december 2009. Eftersom disse foranstaltninger er en midlertidig undtagelse fra EFF-bestemmelserne, og i betragtning af, at de gennemføres inden for EFF's OP'er, har Kommissionen besluttet at rapportere både om den årlige EFF-gennemførelse og omstruktureringsforordningens anvendelse.

ÅRSRAPPORT 2008

De vigtigste udviklingstendenser og udfordringer i forbindelse med OP'ernes gennemførelse (artikel 68, stk. 2, i EFF)

Den Europæiske Fiskerifonds gennemførelse i de enkelte medlemsstater

For de 19 OP'er, der blev vedtaget i slutningen af 2007, koncentrerede medlemsstaterne deres bestræbelser om at forberede de næste gennemførelsesskridt såsom oprettelse af et overvågningsudvalg og fastlæggelse af dets mandat, overvågningsudvalgets vedtagelse af udvælgelseskriterier, udarbejdelse og vedtagelse af nationale bestemmelser og mekanismer med henblik på iværksættelse af udbud eller offentliggørelse af gennemførelsesbestemmelser. Derfor kom den faktiske gennemførelse i medlemsstaterne dårligt nok i gang i 2008, og der blev kun indgivet anmodninger om mellemliggende betalinger fra Østrig og Frankrig.

De resterende 7 OP'er blev godkendt i sidste halvdel af 2008. Tabel IV viser de 7 OP'ers vedtagelsesdatoer i 2008.

Finansieringsoversigterne i tabel V om fordelingen af EFF-bevillinger mellem de forskellige prioriterede akser viser, at midlerne generelt er blevet ligeligt fordelt mellem akserne[4] 1, 2 og 3 med 27 % (1 142 923 976 EUR) til justering af fiskerflåden (akse 1), 30 % (1 274 547 215 EUR) til akvakultur, forarbejdning og afsætning (akse 2) og 27 % (1 162 007 083 EUR) til kollektive foranstaltninger (akse 3). Akse 4 har ikke fået tildelt lige så mange midler, idet den gennemsnitlige tildeling var på 13 % (567 365 857 EUR). Dette skyldes, at foranstaltninger til bæredygtig udvikling af fiskeriområder er noget nyt i programmeringsperioden 2007-2013 og først bliver gennemført fra 2010, når de lokale grupper er blevet oprettet, og de lokale udviklingsstrategier bliver gennemført. Dette viser imidlertid medlemsstaternes store interesse for denne innovative foranstaltning.

Tildelingerne pr. akse varierer meget fra medlemsstat til medlemsstat og afspejler medlemsstaternes meget forskellige vilkår og strategier for deres fiskerierhverv. Midlerne til justering af fiskerflåden varierer for eksempel fra 82 % i Irland til 4,3 % i Rumænien. Analysen af akse 1 viser, at strategien for flådejusteringsforanstaltninger såsom endeligt ophør i vidt omfang afhænger af den generelle strategi for løsning af overkapacitetsproblemet. Visse medlemsstater foretrækker således at nedbringe fiskerikapaciteten ved ophugning af fartøjer, mens andre foretrækker at gøre det ved hjælp af markedsmekanismer såsom individuelle overdragelige kvoter (IOK'er). Derfor er kapacitetsreduktionsmålene forskellige i de forskellige OP'er. Generelt er kapacitetsreduktionsmålet i OP'erne ved udgangen af 2013 fastsat til ca. 15 % (kW og GT).

Der er også store forskelle i tildelingerne til støtte til akvakultur og forarbejdning og afsætning. Irland har for eksempel fravalgt denne form for støtte, mens indlandsstater naturligvis anvender en stor del af støtten til akse 2 (fx 98 % i Østrig).

På samme måde er der stor forskel i bevillingerne til foranstaltninger af fælles interesse under akse 3 med en tildeling på 1 % i det østrigske OP og 65 % i det cypriotiske OP. På grund af de mange forskellige foranstaltninger under denne akse er det vanskeligt at se det underliggende mønster, men de fleste af medlemsstaterne besluttede at tildele mellem en fjerdedel og en tredjedel af de samlede EFF-ressourcer til denne prioriterede akse.

Hvad angår bæredygtig udvikling af fiskeriområder, besluttede indlandsstaterne (Østrig, Slovakiet, Ungarn og Tjekkiet) og Malta ikke at ansøge om akse 4. For de øvrige lande svinger tildelingerne mellem 2,6 % for Frankrig og 32,5 % for Rumænien. På basis af OP'erne kan det forventes, at der vil være oprettet over 200 lokale fiskeriaktionsgrupper, når vi kommer frem til sidste halvdel af 2010 (indtil nu er der oprettet 80 sådanne grupper). EFF-budgettet pr. gruppe svinger fra 560 000 EUR (Frankrig) til ca. 6 mio. EUR (Polen).

Med hensyn til den faktiske gennemførelse af OP'er i medlemsstaterne viser medlemsstaternes oplysninger i årsrapporterne om gennemførelsen i 2008[5], at den faktiske gennemførelse stadig er meget lav, idet der kun er to medlemsstater, som har indgivet anmodninger om mellemliggende betalinger. Der er således indtil nu kun blevet udbetalt 5 404 048 EUR til støttemodtagere.

Kommissionens budgetgennemførelse

Der blev i 2008 indgået forpligtelser for 24,05 % (607 763 784 EUR) af de samlede bevillinger for perioden 2007-2013 (4 304 949 019 EUR), heraf 459 679 025 EUR til konvergensområder og 148 084 759 EUR til ikkekonvergensområder. Der blev udbetalt 11,1 % (249 361 192 EUR) af de samlede bevillinger for perioden 2007-2013, heraf 99,81 % til konvergensområder (197 796 248 EUR) og 99,07 % til ikkekonvergensområder (51 564 944 EUR). Disse betalinger var næsten alle forfinansieringsudbetalinger, heraf 72 775 030 EUR til 7 OP'er vedtaget i 2008. Endvidere anmodede 14 medlemsstater om endnu en forfinansieringsudbetaling - en mulighed der blev indført ved omstruktureringsforordningen - og dette resulterede i yderligere forfinansieringsudbetalinger. På grund af manglende betalingsbevillinger fik kun 9 medlemsstater udbetalt forfinansieringsudbetaling nummer to i 2008 (176 248 671 EUR, heraf 137 865 475 EUR til konvergensområder (8 medlemsstater) og 38 383 197 EUR til ikkekonvergensområder (7 medlemsstater)). Tabel I-III indeholder yderligere oplysninger om den finansielle gennemførelse.

Koordination af EFF med strukturfondene og Den Europæiske Landbrugsfond for Udvikling af Landdistrikterne (ELFUL)

OP'erne viser, at alle medlemsstater er opmærksomme på behovet for i EFF-gennemførelsen at sikre sammenhæng og koordination med strukturfondene (EFRU og ESF) og ELFUL. OP'erne indeholder oplysninger om de systemer, der er indført (eller ved at blive indført) i medlemsstaterne for at undgå overlapning, jf. artikel 6 i EFF-forordningen.

EFF's forvaltningsmyndigheder spiller en vigtig rolle i koordinationsmekanismen. EFF's forvaltningsmyndigheder kan være repræsenteret i strukturfondenes og ELFUL's overvågningsudvalg, og tilsvarende inviteres disse fondes forvaltningsmyndigheder til møderne i EFF's overvågningsudvalg. Nogle medlemsstater har oprettet nationale (eller regionale) koordinationsudvalg for alle EU-fonde. I visse lande indeholder den nationale lovgivning en beskrivelse af de foranstaltninger, der er truffet til at sikre koordination og sammenhæng mellem de forskellige kilder til finansiel støtte fra EU. Endvidere indeholder hvert OP under EFF en beskrivelse af kriterierne for afgrænsning af sådanne EFF-foranstaltninger, der er støtteberettigede under andre EU-programmer.

Teknisk bistand

Formålet med teknisk bistand (akse 5) er at støtte foranstaltninger til den forberedelse, overvågning, administrative og tekniske bistand, evaluering, revision og kontrol, der er nødvendig for anvendelse af EFF-forordningen. Kommissionen kan anvende op til 0,8 % af de årlige EFF-bevillinger til dette formål. Medlemsstaterne kan anvende op til 5 % af deres EFF-bevillinger til at finansiere forvaltningen af deres OP'er. I gennemsnit anvendte medlemsstaterne 3,7 % til teknisk bistand. Der var dog to medlemsstater (Italien og Slovenien), der efter behørig begrundelse gjorde brug af muligheden for at overskride tærsklen på 5 %.

Medlemsstaternes udnyttelse af budgettet for teknisk bistand

Af de hidtil modtagne og godkendte årsrapporter fremgår det, at 14 medlemsstater indgik forpligtelser for midler på budgettet for teknisk bistand. De øvrige 12 medlemsstater gjorde ikke brug af dette budget som følge af forsinkelser i vedtagelsen eller gennemførelsen af OP'erne. De medlemsstater, der indgik forpligtelser for større beløb til teknisk bistand, var: Italien (3 165 540 EUR), Sverige (683 819 EUR), Spanien (673 144 EUR), Portugal (600 000 EUR) og Danmark (536 870 EUR). Formålet med de finansierede foranstaltninger var at udvide den administrative kapacitet, at udvikle it, at iværksætte undersøgelser, at øge reklame- og informationsaktiviteterne og at støtte forvaltningen og gennemførelsen af OP'erne.

Kommissionens udnyttelse af budgettet for teknisk bistand

I 2008 anvendte Kommissionen 1 416 000 EUR af EFF's budget til teknisk bistand til følgende:

Konferencer

Der blev holdt en konference om "Tools for launching axis 4 of the EFF"[6] (værktøjer til iværksættelse af EFF's akse 4) den 18.-19. februar 2008 i Marseille i Frankrig. Formålet med konferencen var at give nationale og regionale myndigheder og lokale aktører, der beskæftiger sig med EFF's akse 4, lejlighed til at gøre status over og udveksle oplysninger om de værktøjer og metoder, der er nødvendige, for at det skal lykkes at få iværksat akse 4 på nationalt eller regionalt og lokalt plan med det forventede resultat. Der blev afsat 191 000 EUR til denne konference.

Undersøgelser

Kommissionen bestilte en undersøgelse om EU-akvakulturens økonomiske udvikling og konkurrenceevne: identificering af hindringer for udviklingen af EU's akvakultur. Formålet med denne undersøgelse var at identificere de stærke og svage punkter ved EU's akvakultur, som den er i dag, og mulighederne og truslerne for akvakulturen nu og fremover. Resultaterne af undersøgelsen er blevet brugt som input til udarbejdelsen af Kommissionens meddelelse af 8. april 2009 om en bæredygtig fremtid for akvakulturen. Der blev indgået forpligtelser for 300 000 EUR til denne undersøgelse.

Kommunikation og publikationer

Kommissionen indgik aftale med en tjenesteyder om at fremstille en række publikationer om EFF og andre relevante emner til kommunikationsformål. Der blev indgået forpligtelser for 150 000 EUR til disse tjenesteydelser.

Informationsteknologi

Kommissionen indgik forpligtelser for 325 000 EUR til udvikling og vedligeholdelse af applikationer til forvaltning af EFF og FIUF og til it-udstyr.

Midlertidigt ansatte

Der blev indgået forpligtelser for 450 000 EUR til midlertidigt ansatte.

Status over revisionsstrategier, forvaltnings- og kontrolsystemer og årlige kontrolrapporter

Medlemsstaterne skal sende deres forvaltnings- og kontrolsystemer til Kommissionen senest ét år efter, at deres OP'er er blevet godkendt. Revisionsstrategierne skal indsendes senest 9 måneder efter godkendelse. På grund af den sene vedtagelse af OP'er havde Kommissionen ved udgangen af 2008 kun godkendt meget få forvaltnings- og kontrolsystemer samt revisionsstrategier. Ved udgangen af 2008 havde 14 medlemsstat indsendt deres revisionsstrategier, og heraf blev 4 godkendt og 10 afvist eller afbrudt. Der blev i 2008 indsendt 16 forvaltnings- og kontrolsystemer. Heraf blev kun 1 godkendt, mens 3 ikke kom i betragtning, 3 blev afvist og 9 stadig var under drøftelse i Kommissionen. På grund af programmernes lave gennemførelsesprocent var revisionsmyndighederne tvunget til i deres årsrapporter at nægte revisionspåtegning som følge af utilstrækkelig revisionsarbejde. Det er derfor på dette tidspunkt alt for tidligt at lave en relevant status over eller en samlet vurdering af de årlige kontrolrapporter og udtalelser. Med de aktuelt foreliggende oplysninger forventer vi, at Kommissionen vil kunne aflægge en mere detaljeret rapport i 2010.

Oplysninger meddelt i overensstemmelse med åbenhedsinitiativet

Efter det europæiske åbenhedsinitiativ skal medlemsstaterne give oplysninger om, hvordan EU-midler under delt forvaltning anvendes. Hvad angår offentliggørelse af EFF-støttemodtagere, er denne forpligtelse nærmere specificeret i Kommissionens forordning (EF) nr. 498/2007.

Indtil nu har 21 medlemsstater offentliggjort nationale lister over støttemodtagere. Kommissionen har truffet foranstaltninger til at sikre, at alle medlemsstater opfylder kravene i det europæiske åbenhedsinitiativ til punkt og prikke.

Offentliggørelsen af data om EFF-støttemodtagere varierer fra medlemsstat til medlemsstat, fordi der i det europæiske åbenhedsinitiativ kun er fastsat minimumskrav for offentliggørelse af sådanne oplysninger, herunder en liste over støttemodtagere, foranstaltningens benævnelse og størrelsen af de offentlige midler, der er tildelt til foranstaltningen. Det er imidlertid op til medlemsstaterne at beslutte, om de vil offentliggøre yderligere eller mere detaljerede oplysninger.

Listen over relevante links, hvor medlemsstaterne offentliggør disse oplysninger, kan ses på følgende kommissionswebsted:

http://ec.europa.eu/fisheries/cfp/structural_measures/transparency_en.htm

ANVENDELSE AF OMSTRUKTURERINGSFORORDNINGEN (FORORDNING (EF) NR. 744/2008)

Baggrund

Den 8. juli 2008 vedtog Kommissionen en række foranstaltninger, der havde til formål at afhjælpe den alvorlige økonomiske krise i visse fartøjskategorier i EU's fiskerflåde, især for fartøjer, der anvender trukne redskaber (KOM(2008) 453). Et vigtigt element i denne foranstaltningspakke var et forslag til rådsforordning om en særlig midlertidig ad hoc-ordning, der i en begrænset periode giver medlemsstaterne nye muligheder for at omstrukturere fiskerflåden, og andre ledsageforanstaltninger. Forordning (EF) nr. 744/2008, i det følgende benævnt "omstruktureringsforordningen", blev vedtaget af Rådet på basis af et sådant forslag.

Gennemførelse

Ved omstruktureringsforordningen blev der indført tre typer foranstaltninger: generelle foranstaltninger (for alle aktører i fiskerierhvervet), foranstaltninger for flåder eller fartøjskategorier, der er særligt afhængige af brændstofudgifterne i forbindelse med flådejusteringsordninger, og finansielle foranstaltninger. Gennemførelsen af disse foranstaltninger faldt ind under OP'erne vedtaget af medlemsstaterne, undtagen for de særlige foranstaltninger i forbindelse med flådejusteringsordninger, som krævede ad hoc-justeringer af de eksisterende OP'er.

Generelle foranstaltninger (artikel 5-10 i omstruktureringsforordningen)

Generelt kan sådanne foranstaltninger træffes når som helst i programmeringsperioden, forudsat at administrative beslutninger træffes inden den 1. januar 2010. Der er dog en vigtig undtagelse, nemlig midlertidigt ophør som fastsat i artikel 6, hvor tidsfristerne er kortere. Følgelig er medlemsstaterne ikke formelt forpligtede til at foregribe foranstaltninger, bortset fra de nævnte midlertidige lukninger. Nedenstående er derfor en oversigt over den forventede anvendelse baseret på ikkebindende erklæringer fra medlemsstaterne.

Midlertidigt ophør med fiskeri, jf. artikel 6

Kun CY, EL, ES, FR, PL og PT har meddelt, at de agter at udnytte de øgede muligheder for finansiering af midlertidigt ophør med fiskeri, jf. artikel 6.

Investeringer om bord på fiskerfartøjer, jf. artikel 7

Denne bestemmelse er blevet meget vel modtaget af medlemsstaterne, idet de fleste af dem allerede anvender den eller snart begynder at anvende den. Kun DE, IT, MT, NL og SE meddelte, at foranstaltningen ikke vil blive gennemført.

Socioøkonomisk kompensation, jf. artikel 8

Kun ES har planer herom.

Kollektive aktioner, jf. artikel 9, og pilotprojekter, jf. artikel 10

Disse foranstaltninger anvendes allerede flittigt eller vil blive anvendt flittigt, især muligheden for finansiering af energisyn. Kun IT, MT, LV, IE og SI har ikke direkte meddelt, at de agter at gennemføre dem.

Undtagelsesforanstaltninger for flåder omfattet af flådejusteringsordninger (artikel 11-17 i omstruktureringsforordningen)

Disse foranstaltninger, og især støtten til endeligt ophør med fiskeri, jf. artikel 14, udgør den vigtigste del af omstruktureringsforordningen, eftersom de formodes at bidrage mest til en bæredygtig styrkelse af erhvervets modstandskraft over for de svingende brændstofpriser. Den grundlæggende idé er, at medlemsstaterne vedtager flådejusteringsordninger med henblik på at finansiere endelig udtagning af flåderne af de dele af den, der er meget afhængige af brændstofforbruget, således at det kun bliver de energiøkonomiske fartøjer, der fisker. De øvrige fartøjer vil så til gengæld kunne udnytte de yderligere muligheder for midlertidigt ophør og investeringer om bord.

Eftersom hverken flådejusteringsordninger eller OP'er er omhandlet i EFF-forordningen, kræver gennemførelsen af de pågældende foranstaltninger en ændring af OP'erne. Ved fristens udløb den 30. juni 2009 var der kun 7 ud af 22 medlemsstater, der havde vedtaget flådejusteringsordninger og tilpasset deres OP'er i overensstemmelse hermed. Det drejede sig om BE, CY, DK, ES, FR, PT og RO. Den forventede udtagning af fiskerikapacitet fremgår af nedenstående skema:

Medlemsstat | Flådejusteringsordningers antal og omfang | Endeligt ophør | Berørte fartøjskategorier |

BE | 1 flådejusteringsordning, 39 fartøjer | 2 046 GT, 7 007 kW | Bomtrawlere |

CY | 1 flådejusteringsordning, 24 fartøjer | 261 GT, 2 128 kW | Polyvalente |

DK | 1 flådejusteringsordning, 110 fartøjer | 9 106 GT, 23 951 kW | Overvejende bundtrawlere plus nogle få bomtrawlere, not- og vodfartøjer samt garnfartøjer |

ES | 4 flådejusteringsordninger, 93 fartøjer | 14 600 GT, 22 309 kW | Bundtrawlere og langlinefartøjer |

FR | 3 flådejusteringsordninger, 57 fartøjer | 939 GT, 3 308 kW | Bundtrawlere |

PT | 2 flådejusteringsordninger, 42 fartøjer | 5 334 GT, 13 343 kW | Langlinefartøjer med flydeline, skrabere og notfartøjer |

RO | 1 flådejusteringsordning, 2 fartøjer | 162 GT, 444 kW | Bundtrawlere |

Den planlagte endelige udtagning (fysiske udtagning af fartøjerne) skal finde sted inden den 31. december 2012, men fartøjerne bør indstille alt fiskeri inden den 31. december 2009.

Delvis oplægning (artikel 17)

Kun BE indberettede et projekt for delvis oplægning, der vedrørte ejeren af en bomtrawler, der indgår i flådetilpasningsordningen. Ejeren ønsker at anvende de frigjorte 40 GT til at bygge et meget mindre fartøj til afløsning af hans bomtrawler.

Finansielle bestemmelser (artikel 20)

De finansielle bestemmelser spiller en meget central rolle i omstruktureringsforordningen, idet de lettede medlemsstaternes finansielle byrde gennem medfinansiering. For det første blev procentdelen for EFF's finansiering af den offentlige støtte forhøjet fra 50 % (75 % for konvergensområder), som er den generelle sats, til 95 % (artikel 20, stk. 1)). For det andet blev den private finansiering af projekter for investeringer om bord reduceret fra 60 % (50 % i fjernområder) til 40 % (artikel 7 og 19). Endelig åbnede artikel 20, stk. 3, mulighed for at anmode om en yderligere forfinansiering på 7 % ud over den forfinansiering, der var fastsat i artikel 81 i EFF-forordningen.

Med hensyn til medfinansieringssatserne (EFF/medlemsstaterne) har visse medlemsstater gjort brug af denne mulighed for at retfærdiggøre investeringer, som ellers ikke ville være blevet foretaget med staten som stor bidragsyder. Som eksempel herpå kan nævnes DK, som omfordelte EFF-midler til akse 1 (ophugning) og omprogrammerede akse 2 og 3. Dette medførte på den ene side besparelser på 29 700 000 EUR i det nationale bidrag og på den anden side, at der blev ydet offentlig støtte til ophugning, der ikke var planlagt i det oprindelige OP. Dette er vigtigt, fordi det kun er kapacitet, der er blevet reduceret med offentlig støtte, som ikke må genskabes.

Med hensyn til offentlig/privat deltagelse kan de fleste medlemsstater gøre brug af denne mulighed når som helst, uden at de behøver at foretage voldsomme justeringer af finansieringsoversigterne i deres OP'er.

På det tidspunkt, hvor denne rapport blev vedtaget, havde næsten alle medlemsstater anmodet om yderligere forfinansiering (14 medlemsstater i 2008 og 7 i 2009), selv om visse af medlemsstaterne ikke agtede at anvende omstruktureringsforordningen.

Revision (artikel 13, stk. 2)

Som planlagt, og efter udløbet af fristen for vedtagelse af flådejusteringsordningen, i gang med at indgå en kontrakt med en uvildig konsulent med henblik på revision af flådejusteringsordningen gennemførelse i medlemsstaterne. Resultaterne forventes at foreligge i sidste halvdel af 2010.

Indledende vurdering

Omstruktureringsforordningen blev udarbejdet og vedtaget, da brændstofpriserne var høje, og var baseret på almindeligt udbredte formodninger om, at de høje energipriser ville forblive meget høje. I sidste halvdel af 2008 faldt energipriserne pludseligt til prisniveauer, der var et godt stykke lavere end dem, der udløste krisen i fiskerierhvervet (0,5 EUR/l i november). Selv om priserne forblev høje (breakevenpunktet for visse fartøjskategorier er blevet anslået til at være 0,30 EUR/l) var de økonomiske udsigter i sidste kvartal af 2008 generelt bedre end på det tidspunkt, hvor forordningen blev vedtaget. Billedet skiftede igen i de følgende måneder, eftersom finanskrisen og den deraf følgende økonomiske recession på ny øgede presset på fiskeriaktørerne, fordi efterspørgslen og fiskepriserne faldt.

Trods den finansielle og økonomiske krise viste det sig, at incitamenterne for aktørerne til at forlade fiskeriet generelt var mindre end under energikrisen. Foranstaltningerne i de flådejusteringsordninger, som i sidste ende kun blev vedtaget af nogle få medlemsstater, blev således kun anvendt i begrænset omfang. På samme måde blev behovet for nødhjælp, især gennem midlertidigt ophør med fiskeri og socioøkonomisk kompensation, mindre, selv om der i visse medlemsstater (fx ES) blev frigjort ressourcer til midlertidigt ophør. Der er blevet gjort større brug af de øvrige generelle foranstaltninger i forordningen, idet der i fiskerierhvervet fortsat var stor interesse for foranstaltninger til fremme af energieffektivitet, især energisyn og investeringer om bord.

Den fulde virkning af omstruktureringsforordningen kendes først, når alle relevante administrative beslutninger, der kan træffes indtil den 31. december 2010, kendes og er gennemført i rimeligt omfang. Først til den tid kan der foretages en fuldstændig vurdering af virkningerne af gennemførelsen. Det kan dog på allerede nu konkluderes, at omstruktureringspakken helt klart vil bidrage til at fremme større energieffektivitet om bord på fiskerfartøjer, men det er usandsynligt, at den kommer til at yde et stort bidrag til at nå målet om at fremme en kapacitetsreduktion i de flåder, som strukturelt set er mindre modstandsdygtige over for økonomisk pres. Faktisk har det endelige ophør som led i de vedtagne flådejusteringsordninger kun hævet det kapacitetsreduktionsmål, som allerede er fastsat i OP'erne, relativt lidt (se tabel ovenfor).

Endelig fremgår det af oplysningsudvekslingen med medlemsstaterne, at mangelen på yderligere EU-midler hæmmede visse medlemsstater i anvendelsen af omstruktureringsforordningen. Ifølge meddelelsen kunne der ikke tilvejebringes yderligere midler, medmindre medlemsstaterne gjorde en stor indsats for at omfordele midler til akse 1 med henblik på vedvarende omstrukturering af flåderne. Dette ville imidlertid have krævet tilsvarende reduktioner for andre akser, og de fleste af medlemsstaterne har foretrukket at opretholde de nationale strategier, som er aftalt mellem de nationale regeringer og de hørte parter.

EFF-GENNEMFØRELSESTABELLER

TABEL I: FINANSIEL GENNEMFØRELSE I KONVERGENSOMRÅDER

Land | Bevillinger a | Forpligtelser b | Betalinger c | % b / a | % c / a |

Belgien | Perioden 2007-2013 | 0,00 | 0,00 | 0,00 | 0,0 % | 0,0 % |

Regnskabsår: 2008 | 0,00 | 0,00 | 0,00 |

Bulgarien | Perioden 2007-2013 | 80 009 708,00 | 14 336 687,00 | 5 600 679,56 | 17,92 % | 7,00 % |

Regnskabsår: 2008 | 8 517 922,00 | 8 517 922,00 | 0,00 |

Tjekkiet | Perioden 2007-2013 | 27 106 675,00 | 6 886 504,00 | 3 794 934,50 | 25,41 % | 14,00 % |

Regnskabsår: 2008 | 3 526 490,00 | 3 526 490,00 | 1 897 467,25 |

Tyskland | Perioden 2007-2013 | 96 861 240,00 | 27 623 988,00 | 6 780 286,80 | 28,52 % | 7,00 % |

Regnskabsår: 2008 | 13 821 981,00 | 13 821 981,00 | 0,00 |

Estland | Perioden 2007-2013 | 84 568 039,00 | 19 102 181,00 | 5 919 762,73 | 22,59 % | 7,00 % |

Regnskabsår: 2008 | 9 971 872,00 | 9 971 872,00 | 0,00 |

Grækenland | Perioden 2007-2013 | 176 836 728,00 | 51 941 240,00 | 24 757 141,92 | 29,37 % | 14,00 % |

Regnskabsår: 2008 | 25 849 796,00 | 25 849 796,00 | 12 378 570,96 |

Spanien | Perioden 2007-2013 | 945 692 445,00 | 268 170 032,00 | 132 396 942,00 | 28,36 % | 14,00 % |

Regnskabsår: 2008 | 134 323 828,00 | 134 323 828,00 | 66 198 471,00 |

Frankrig | Perioden 2007-2013 | 34 250 343,00 | 9 306 303,00 | 4 795 048,00 | 27,17 % | 14,00 % |

Regnskabsår: 2008 | 4 699 222,00 | 4 699 222,00 | 2 397 524,00 |

Italien | Perioden 2007-2013 | 318 281 864,00 | 87 334 891,00 | 44 559 460,00 | 27,44 % | 14,00 % |

Regnskabsår: 2008 | 44 016 945,00 | 44 016 945,00 | 22 279 730,00 |

Letland | Perioden 2007-2013 | 125 015 563,00 | 28 485 267,00 | 8 751 089,00 | 22,79 % | 7,00 % |

Regnskabsår: 2008 | 14 887 723,00 | 14 887 723,00 | 0,00 |

Litauen | Perioden 2007-2013 | 54 713 408,00 | 13 915 847,00 | 3 829 938,56 | 25,43 % | 7,00 % |

Regnskabsår: 2008 | 6 978 531,00 | 6 978 531,00 | 0,00 |

Ungarn | Perioden 2007-2013 | 34 291 357,00 | 5 456 086,00 | 2 400 394,99 | 15,91 % | 7,00 % |

Regnskabsår: 2008 | 5 456 086,00 | 5 456 086,00 | 2 400 394,99 |

Malta | Perioden 2007-2013 | 8 372 329,00 | 1 422 356,00 | 586 063,03 | 16,99 % | 7,00 % |

Regnskabsår: 2008 | 1 422 356,00 | 1 422 356,00 | 586 063,03 |

Østrig | Perioden 2007-2013 | 187 326,00 | 61 040,00 | 13 112,82 | 32,58 % | 7,00 % |

Regnskabsår: 2008 | 29 837,00 | 29 837,00 | 0,00 |

Polen | Perioden 2007-2013 | 734 092 574,00 | 120 001 664,00 | 51 386 480,18 | 16,35 % | 7,00 % |

Regnskabsår: 2008 | 120 001 664,00 | 120 001 664,00 | 51 386 480,18 |

Portugal | Perioden 2007-2013 | 223 943 059,00 | 61 518 869,00 | 31 352 028,00 | 27,47 % | 14,00 % |

Regnskabsår: 2008 | 30 998 886,00 | 30 998 886,00 | 15 676 014,00 |

Rumænien | Perioden 2007-2013 | 230 714 207,00 | 37 284 577,00 | 32 299 988,49 | 16,16 % | 14,00 % |

Regnskabsår: 2008 | 22 157 050,00 | 22 157 050,00 | 17 172 461,49 |

Slovenien | Perioden 2007-2013 | 21 640 283,00 | 4 110 308,00 | 1 514 819,81 | 18,99 % | 7,00 % |

Regnskabsår: 2008 | 4 110 308,00 | 4 110 308,00 | 1 514 819,81 |

Slovakiet | Perioden 2007-2013 | 12 681 459,00 | 3 625 757,00 | 1 775 404,26 | 28,59 % | 14,00 % |

Regnskabsår: 2008 | 1 776 374,00 | 1 776 374,00 | 887 702,13 |

Det Forenede Kongerige | Perioden 2007-2013 | 43 150 701,00 | 7 132 154,00 | 3 020 549,07 | 16,53 % | 7,00 % |

Regnskabsår: 2008 | 7 132 154,00 | 7 132 154,00 | 3 020 549,07 |

Konvergensområder i alt | Perioden 2007-2013 | 3 252 409 308,00 | 767 715 751,00 | 365 534 123,72 | 23,60 % | 11,24 % |

Regnskabsår: 2008 | 459 679 025,00 | 459 679 025,00 | 197 796 247,91 |

TABEL II: FINANSIEL GENNEMFØRELSE I IKKEKONVERGENSOMRÅDER

Land | Bevillinger a | Forpligtelser b | Betalinger c | % b / a | % c / a |

Belgien | Perioden 2007-2013 | 26 261 648,00 | 4 191 906,00 | 1 838 315,00 | 15,96 % | 7,00 % |

Regnskabsår: 2008 | 4 191 906,00 | 4 191 906,00 | 1 838 315,00 |

Danmark | Perioden 2007-2013 | 133 675 169,00 | 36 321 435,00 | 9 357 261,83 | 27,17 % | 7,00 % |

Regnskabsår: 2008 | 18 340 527,00 | 18 340 527,00 | 0,00 |

Tyskland | Perioden 2007-2013 | 59 004 177,00 | 16 032 272,00 | 4 130 292,39 | 27,17 % | 7,00 % |

Regnskabsår: 2008 | 8 095 504,00 | 8 095 504,00 | 0,00 |

Irland | Perioden 2007-2013 | 42 266 603,00 | 6 746 632,00 | 2 958 662,00 | 15,96 % | 7,00 % |

Regnskabsår: 2008 | 6 746 632,00 | 6 746 632,00 | 2 958 662,00 |

Grækenland | Perioden 2007-2013 | 30 995 509,00 | 8 421 917,00 | 4 339 371,26 | 27,17 % | 14,00 % |

Regnskabsår: 2008 | 4 252 651,00 | 4 252 651,00 | 2 169 685,63 |

Spanien | Perioden 2007-2013 | 186 198 467,00 | 50 592 760,00 | 26 067 784,00 | 27,17 % | 14,00 % |

Regnskabsår: 2008 | 25 546 840,00 | 25 546 840,00 | 13 033 892,00 |

Frankrig | Perioden 2007-2013 | 181 802 741,00 | 49 398 378,00 | 25 452 382,00 | 27,17 % | 14,00 % |

Regnskabsår: 2008 | 24 943 736,00 | 24 943 736,00 | 12 726 191,00 |

Italien | Perioden 2007-2013 | 106 060 990,00 | 28 818 271,00 | 14 848 538,00 | 27,17 % | 14,00 % |

Regnskabsår: 2008 | 14 551 800,00 | 14 551 800,00 | 7 424 269,00 |

Cypern | Perioden 2007-2013 | 19 724 418,00 | 5 359 405,00 | 2 761 418,52 | 27,17 % | 14,00 % |

Regnskabsår: 2008 | 2 706 234,00 | 2 706 234,00 | 2 761 418,52 |

Ungarn | Perioden 2007-2013 | 559 503,00 | 89 023,00 | 39 165,21 | 15,91 % | 7,00 % |

Regnskabsår: 2008 | 89 023,00 | 89 023,00 | 39 165,21 |

Nederlandene | Perioden 2007-2013 | 48 578 417,00 | 13 199 443,00 | 3 400 489,19 | 27,17 % | 7,00 % |

Regnskabsår: 2008 | 6 665 065,00 | 6 665 065,00 | 0,00 |

Østrig | Perioden 2007-2013 | 5 071 992,00 | 1 378 131,00 | 692 534,44 | 27,17 % | 13,65 % |

Regnskabsår: 2008 | 695 888,00 | 695 888,00 | 337 495,00 |

Portugal | Perioden 2007-2013 | 22 542 190,00 | 6 125 032,00 | 3 155 906,00 | 27,17 % | 14,00 % |

Regnskabsår: 2008 | 3 092 838,00 | 3 092 838,00 | 1 577 953,00 |

Slovakiet | Perioden 2007-2013 | 1 007 069,00 | 287 931,00 | 140 989,66 | 28,59 % | 14,00 % |

Regnskabsår: 2008 | 141 066,00 | 141 066,00 | 70 494,83 |

Finland | Perioden 2007-2013 | 39 448 827,00 | 10 718 803,00 | 2 761 417,89 | 27,17 % | 7,00 % |

Regnskabsår: 2008 | 5 412 465,00 | 5 412 465,00 | 0,00 |

Sverige | Perioden 2007-2013 | 54 664 803,00 | 14 853 199,00 | 3 826 536,00 | 27,17 % | 7,00 % |

Regnskabsår: 2008 | 7 500 130,00 | 7 500 130,00 | 0,00 |

Det Forenede Kongerige | Perioden 2007-2013 | 94 677 188,00 | 15 112 454,00 | 6 627 403,16 | 15,96 % | 7,00 % |

Regnskabsår: 2008 | 15 112 454,00 | 15 112 454,00 | 6 627 403,16 |

Ikkekonvergensområder i alt | Perioden 2007-2013 | 1 052 539 711,00 | 267 646 992,00 | 112 398 466,55 | 25,43 % | 10,68 % |

Regnskabsår: 2008 | 148 084 759,00 | 148 084 759,00 | 51 564 944,35 |

TABEL III: FINANSIEL GENNEMFØRELSE I KONVERGENS- OG IKKEKONVERGENSOMRÅDER

Land | Bevillinger a | Forpligtelser b | Betalinger c | % b / a | % c / a |

Belgien | Perioden 2007-2013 | 26 261 648,00 | 4 191 906,00 | 1 838 315,00 | 15,96 % | 7,00 % |

Regnskabsår: 2008 | 4 191 906,00 | 4 191 906,00 | 1 838 315,00 |

Bulgarien | Perioden 2007-2013 | 80 009 708,00 | 14 336 687,00 | 5 600 679,56 | 17,92 % | 7,00 % |

Regnskabsår: 2008 | 8 517 922,00 | 8 517 922,00 | 0,00 |

Tjekkiet | Perioden 2007-2013 | 27 106 675,00 | 6 886 504,00 | 3 794 934,50 | 25,41 % | 14,00 % |

Regnskabsår: 2008 | 3 526 490,00 | 3 526 490,00 | 1 897 467,25 |

Danmark | Perioden 2007-2013 | 133 675 169,00 | 36 321 435,00 | 9 357 261,83 | 27,17 % | 7,00 % |

Regnskabsår: 2008 | 18 340 527,00 | 18 340 527,00 | 0,00 |

Tyskland | Perioden 2007-2013 | 155 865 417,00 | 43 656 260,00 | 10 910 579,19 | 28,01 % | 7,00 % |

Regnskabsår: 2008 | 21 917 485,00 | 21 917 485,00 | 0,00 |

Estland | Perioden 2007-2013 | 84 568 039,00 | 19 102 181,00 | 5 919 762,73 | 22,59 % | 7,00 % |

Regnskabsår: 2008 | 9 971 872,00 | 9 971 872,00 | 0,00 |

Irland | Perioden 2007-2013 | 42 266 603,00 | 6 746 632,00 | 2 958 662,00 | 15,96 % | 7,00 % |

Regnskabsår: 2008 | 6 746 632,00 | 6 746 632,00 | 2 958 662,00 |

Grækenland | Perioden 2007-2013 | 207 832 237,00 | 60 363 157,00 | 29 096 513,18 | 29,04 % | 14,00 % |

Regnskabsår: 2008 | 30 102 447,00 | 30 102 447,00 | 14 548 256,59 |

Spanien | Perioden 2007-2013 | 1 131 890 912,00 | 318 762 792,00 | 158 464 726,00 | 28,16 % | 14,00 % |

Regnskabsår: 2008 | 159 870 668,00 | 159 870 668,00 | 79 232 363,00 |

Frankrig | Perioden 2007-2013 | 216 053 084,00 | 58 704 681,00 | 30 247 430,00 | 27,17 % | 14,00 % |

Regnskabsår: 2008 | 29 642 958,00 | 29 642 958,00 | 15 123 715,00 |

Italien | Perioden 2007-2013 | 424 342 854,00 | 116 153 162,00 | 59 407 998,00 | 27,37 % | 14,00 % |

Regnskabsår: 2008 | 58 568 745,00 | 58 568 745,00 | 29 703 999,00 |

Cypern | Perioden 2007-2013 | 19 724 418,00 | 5 359 405,00 | 2 761 418,52 | 27,17 % | 14,00 % |

Regnskabsår: 2008 | 2 706 234,00 | 2 706 234,00 | 2 761 418,52 |

Letland | Perioden 2007-2013 | 125 015 563,00 | 28 485 267,00 | 8 751 089,00 | 22,79 % | 7,00 % |

Regnskabsår: 2008 | 14 887 723,00 | 14 887 723,00 | 0,00 |

Litauen | Perioden 2007-2013 | 54 713 408,00 | 13 915 847,00 | 3 829 938,56 | 25,43 % | 7,00 % |

Regnskabsår: 2008 | 6 978 531,00 | 6 978 531,00 | 0,00 |

Luxembourg | Perioden 2007-2013 | 0,00 | 0,00 | 0,00 | 0,00 % | 0,00 % |

Regnskabsår: 2008 | 0,00 | 0,00 | 0,00 |

Ungarn | Perioden 2007-2013 | 34 850 860,00 | 5 545 109,00 | 2 439 560,20 | 15,91 % | 7,00 % |

Regnskabsår: 2008 | 5 545 109,00 | 5 545 109,00 | 2 439 560,20 |

Malta | Perioden 2007-2013 | 8 372 329,00 | 1 422 356,00 | 586 063,03 | 16,99 % | 7,00 % |

Regnskabsår: 2008 | 1 422 356,00 | 1 422 356,00 | 586 063,03 |

Nederlandene | Perioden 2007-2013 | 48 578 417,00 | 13 199 443,00 | 3 400 489,19 | 27,17 % | 7,00 % |

Regnskabsår: 2008 | 6 665 065,00 | 6 665 065,00 | 0,00 |

Østrig | Perioden 2007-2013 | 5 259 318,00 | 1 439 171,00 | 705 647,26 | 27,36 % | 13,42 % |

Regnskabsår: 2008 | 725 725,00 | 725 725,00 | 337 495,00 |

Polen | Perioden 2007-2013 | 734 092 574,00 | 120 001 664,00 | 51 386 480,18 | 16,35 % | 7,00 % |

Regnskabsår: 2008 | 120 001 664,00 | 120 001 664,00 | 51 386 480,18 |

Portugal | Perioden 2007-2013 | 246 485 249,00 | 67 643 901,00 | 34 507 934,00 | 27,44 % | 14,00 % |

Regnskabsår: 2008 | 34 091 724,00 | 34 091 724,00 | 17 253 967,00 |

Rumænien | Perioden 2007-2013 | 230 714 207,00 | 37 284 577,00 | 32 299 988,49 | 16,16 % | 14,00 % |

Regnskabsår: 2008 | 22 157 050,00 | 22 157 050,00 | 17 172 461,49 |

Slovenien | Perioden 2007-2013 | 21 640 283,00 | 4 110 308,00 | 1 514 819,81 | 18,99 % | 7,00 % |

Regnskabsår: 2008 | 4 110 308,00 | 4 110 308,00 | 1 514 819,81 |

Slovakiet | Perioden 2007-2013 | 13 688 528,00 | 3 913 688,00 | 1 916 393,92 | 28,59 % | 14,00 % |

Regnskabsår: 2008 | 1 917 440,00 | 1 917 440,00 | 958 196,96 |

Finland | Perioden 2007-2013 | 39 448 827,00 | 10 718 803,00 | 2 761 417,89 | 27,17 % | 7,00 % |

Regnskabsår: 2008 | 5 412 465,00 | 5 412 465,00 | 0,00 |

Sverige | Perioden 2007-2013 | 54 664 803,00 | 14 853 199,00 | 3 826 536,00 | 27,17 % | 7,00 % |

Regnskabsår: 2008 | 7 500 130,00 | 7 500 130,00 | 0,00 |

Det Forenede Kongerige | Perioden 2007-2013 | 137 827 889,00 | 22 244 608,00 | 9 647 952,23 | 16,14 % | 7,00 % |

Regnskabsår: 2008 | 22 244 608,00 | 22 244 608,00 | 9 647 952,23 |

Konvergens- og ikkekonvergensområder i alt | Perioden 2007-2013 | 4 304 949 019,00 | 1 035 362 743,00 | 477 932 590,27 | 24,05 % | 11,10 % |

Regnskabsår: 2008 | 607 763 784,00 | 607 763 784,00 | 249 361 192,26 |

TABEL IV: OPERATIONELLE PROGRAMMER VEDTAGET AF KOMMISSIONEN I 2008

Land | EFF-beløb | Beslutningsdato | Beslutningsnummer |

BE | Belgien | 26 261 648 | 11.11.2008 | K(2008) 6895 |

IE | Irland | 42 266 603 | 9.9.2008 | K(2008) 4993 |

HU | Ungarn | 34 850 860 | 9.9.2008 | K(2008) 4684 |

MT | Malta | 8 372 329 | 10.12.2008 | K(2008) 8380 |

PL | Polen | 734 092 574 | 16.10.2008 | K(2008) 6007 |

SI | Slovenien | 21 640 283 | 19.11.2008 | K(2008) 7279 |

UK | Det Forenede Kongerige | 137 827 889 | 9.9.2008 | K(2008) 4994 |

I ALT | 1 005 312 186 |

TABEL V: EFF-MIDLER PR. PRIORITERET AKSE OG PR. MEDLEMSSTAT

Land | Prioriteret akse 1 | Prioriteret akse 2 | Prioriteret akse 3 | Prioriteret akse 4 | Prioriteret akse 5 | I alt |

| Beløb | % | Beløb | % | Beløb | % | Beløb | % | Beløb | % | | | BE | Belgien |7 561 648 |28,79 |5 000 000 |19,04 |9 488 352 |36,13 |2 900 000 |11,04 |1 311 648 |4,99 | 26 261 648 | | BG | Bulgarien |8 000 970 |10,00 |36 004 371 |45,00 |20 002 426 |25,00 |12 001 456 |15,00 |4 000 485 |5,00 | 80 009 708 | | CZ | Tjekkiet |- |- |11 926 937 |44,00 |13 824 404 |51,00 |- |- |1 355 334 |5,00 | 27 106 675 | | DK | Danmark |21 365 342 |15,98 |47 149 524 |35,27 |46 015 266 |34,42 |12 461 279 |9,32 |6 683 758 |5,00 | 133 675 169 | | DE | Tyskland |8 145 000 |5,23 |57 560 225 |36,93 |68 687 844 |44,07 |19 438 000 |12,47 |2 034 348 |1,31 | 155 865 417 | | EE | Estland |15 264 531 |18,05 |24 583 929 |29,07 |21 209 664 |25,08 |19 281 513 |22,80 |4 228 402 |5,00 | 84 568 039 | | IE | Irland |34 766 000 |82,25 |- |- |6 000 000 |14,20 |1 500 603 |3,55 |- |- | 42 266 603 | | EL | Grækenland |77 272 459 |37,18 |59 689 538 |28,72 |32 320 240 |15,55 |33 300 000 |16,02 |5 250 000 |2,53 | 207 832 237 | | ES | Spanien |403 067 965 |35,61 |344 241 335 |30,41 |316 510 945 |27,96 |49 336 048 |4,36 |18 734 619 |1,66 | 1 131 890 912 | | FR | Frankrig |59 621 494 |27,60 |63 029 212 |29,17 |85 049 416 |39,37 |5 699 644 |2,64 |2 653 318 |1,23 | 216 053 084 | | IT | Italien |161 250 284 |38,00 |106 085 713 |25,00 |106 085 713 |25,00 |16 973 714 |4,00 |33 947 430 |8,00 | 424 342 854 | | CY | Cypern |2 200 000 |11,15 |3 250 000 |16,48 |12 924 418 |65,52 |1 000 000 |5,07 |350 000 |1,77 | 19 724 418 | | LV | Letland |20 860 942 |16,69 |46 128 750 |36,90 |24 153 000 |19,32 |28 911 476 |23,13 |4 961 395 |3,97 | 125 015 563 | | LT | Litauen |13 667 647 |24,98 |22 431 005 |41,00 |9 249 241 |16,90 |6 693 770 |12,23 |2 671 745 |4,88 | 54 713 408 | | HU | Ungarn |- |- |24 163 925 |69,34 |8 944 392 |25,66 |- |- |1 742 543 |5,00 | 34 850 860 | | MT | Malta |2 175 000 |25,98 |1 760 250 |21,02 |4 095 079 |48,91 |- |- |342 000 |4,08 | 8 372 329 | | NL | Nederlandene |16 913 233 |34,82 |7 379 398 |15,19 |16 903 461 |34,80 |4 987 125 |10,27 |2 395 200 |4,93 | 48 578 417 | | AT | Østrig |- |- |5 164 318 |98,19 |50 000 |0,95 |- |- |45 000 |0,86 | 5 259 318 | | PL | Polen |168 841 292 |23,00 |146 818 515 |20,00 |146 818 515 |20,00 |234 909 624 |32,00 |36 704 628 |5,00 | 734 092 574 | | PT | Portugal |53 065 134 |21,53 |78 058 495 |31,67 |90 026 920 |36,52 |17 403 406 |7,06 |7 931 294 |3,22 | 246 485 249 | | RO | Rumænien |9 975 000 |4,32 |105 000 000 |45,51 |30 000 000 |13,00 |75 000 000 |32,51 |10 739 207 |4,65 | 230 714 207 | | SI | Slovenien |2 164 029 |10,00 |7 141 293 |33,00 |7 574 097 |35,00 |2 164 029 |10,00 |2 596 835 |12,00 | 21 640 283 | | SK | Slovakiet |- |- |10 467 810 |76,47 |2 536 292 |18,53 |- |- |684 426 |5,00 | 13 688 528 | | FI | Finland |3 445 000 |8,73 |16 990 000 |43,07 |14 783 827 |37,48 |3 606 000 |9,14 |624 000 |1,58 | 39 448 827 | | SE | Sverige |13 666 201 |25,00 |10 932 961 |20,00 |19 132 681 |35,00 |8 199 720 |15,00 |2 733 240 |5,00 | 54 664 803 | | UK | Det Forenede Kongerige |39 634 805 |28,76 |33 589 711 |24,37 |49 620 896 |36,00 |11 598 450 |8,42 |3 384 027 |2,46 | 137 827 889 | | Tilsammen | 1 142 923 976 |26,55 |1 274 547 215 |29,61 |1 162 007 089 |26,99 |567 365 857 |13,18 |158 104 882 |3,67 |4 304 949 019 | |

Til orientering kan oplyses følgende:

Prioriteret akse 1: foranstaltninger til justering af EU's fiskerflåde

Prioriteret akse 2: akvakultur, indlandsfiskeri, forarbejdning og afsætning af fiskevarer og akvakulturprodukter

Prioriteret akse 3: foranstaltninger af fælles interesse

Prioriteret akse 4: bæredygtig udvikling af fiskeriområder

Prioriteret akse 5: teknisk bistand.

[1] Rapporteringen om gennemførelsen af FIUF for perioden 2000-2006 indgik i "Årsberetningen om gennemførelsen af strukturfondene".

[2] Rådets forordning (EF) nr. 1198/2006 af 27. juli 2006 om Den Europæiske Fiskerifond (EUT L 223 af 15.8.2006, s. 1).

[3] Rådets forordning (EF) nr. 744/2008 af 24. juli 2008 om et midlertidigt særligt initiativ til fremme af omstruktureringen af EF-fiskerflåderne, som er berørt af den økonomiske krise (EUT L 202 af 31.7.2008, s. 1).

[4] Prioriteret akse 1: foranstaltninger til justering af EU's fiskerflåde

Prioriteret akse 2: akvakultur, indlandsfiskeri, forarbejdning og afsætning af fiskevarer og akvakulturprodukter

Prioriteret akse 3: foranstaltninger af fælles interesse

Prioriteret akse 4: bæredygtig udvikling af fiskeriområder

Prioriteret akse 5: teknisk bistand.

[5] NB: Selv om fristen for indsendelse af årsrapporter var den 30. juni 2009, har Kommissionen endnu ikke modtaget og godkendt alle årsrapporter om gennemførelsen i 2008. Derfor er oplysningerne i denne rapport ikke fuldstændige.

[6] http://ec.europa.eu/fisheries/meetings_events/events/archives/events_2008/conference_180208_en.htm